 Ugu dambayntii, waxa uu farriin u diray xisbiyada mucaaradka ah ee ka soo horjeeda mashaariicda Berbera iyo qaar kale, waxaannu yidhi, Annagu ma wadno siyaasad hor iyo dabo-diid ah iyo xin iyo xasarad ah ee waxaannu leenahay kuwa wada dadkiinna iyo dalkiina u tudha oo danaha guud ee ummaddan iyo horumarka waafaqa, waxaannu leenahay xisbiyada mucaaradka ah ee ka soo horjeeda horumarka waddanka meeshani waa halkaad ku soo socotaan inaad madax u noqotaan ee haddii ay waxba noqon waydo idinkuna madax ka noqon karimaysaan, haddaad cagaha qabataan horumarkiisa, idinkana cawaaqib-xumo ayaa idin helaysa, aynu ku tartanno hoggaaminta dalka si caafimaad qabta oo aragti leh, caddaalad leh oo wanaagsan, laakiin waa inay jirtaa meel aan cidina dhaafi karin amma aan gorgortan gali karin oo ay ka mid tahay nabadgalyada, horumarka, midnimada ummadda. 